
          REPUBLIKA HRVATSKA
TRGOVAČKI SUD U ZAGREBU
STALNA SLUŽBA 
Karlovac, Ljudevita Šestića 4


REPUBLIKA HRVATSKA
R J E Š E N J E


Trgovački sud u Zagrebu, Stalna služba, po stečajnom sucu Vesni Fundurulić Perišin,  kao sucu pojedincu, postupajući po prijedlogu Financijske agencije, u stečajnom postupku nad dužnikom DRVOGRAD-PRERADA d.o.o., Šimunčevec, Šimunčevečka 53, OIB: 06729840002, 6. veljače 2017.,

r i j e š i o    j e

1.Obustavlja se stečajni postupak nad dužnikom DRVOGRAD-PRERADA d.o.o., Šimunčevec, Šimunčevečka 53, OIB: 06729840002.

2. Ročište radi očitovanja o prijedlogu za otvaranje stečajnog postupka određeno za dan 13. veljače 2017. u 10,20 sati u zgradi Trgovačkog suda u Zagrebu, Stalna služba, Karlovac, Ljudevita Šestića 4, soba broj 2, neće se održati.

Obrazloženje

Rješenjem poslovni broj gornji od 29. prosinca 2016., sud je pokrenuo prethodni postupak radi utvrđivanja pretpostavki za otvaranje stečajnog postupka nad dužnikom DRVOGRAD-PRERADA d.o.o., Šimunčevec, Šimunčevečka 53, OIB: 06729840002, te odredio ročište radi očitovanja o prijedlogu za otvaranje stečajnog postupka za dan 13. veljače 2017. u 10,20 sati.

Dužnik je 31. siječnja 2017. dostavio ovom sudu potvrdu Financijske agencije o neizvršenim osnovama za plaćanje uvidom u koju je utvrđeno da u Očevidniku redoslijeda osnova za plaćanje za dužnika DRVOGRAD-PRERADA d.o.o., Šimunčevec, Šimunčevečka 53, na dan 30. siječnja 2017. ima evidentirane neizvršene osnove za plaćanje u neprekinutom razdoblju od 0 dana. Istim podneskom predlaže da se stečajni postupak obustavi.




Prema odredbi čl. 128. st. 9. Stečajnog zakona ("Narodne novine" broj 71/15-dalje SZ), ako dužnik do završetka prethodnog postupka postane sposoban za plaćanje, sud će postupak obustaviti.

Kako iz dostavljene potvrde FINA-e od 30. siječnja 2017. nedvojbeno proizlazi da je dužnik prije završetka prethodnog postupka postao sposoban za plaćanje, to je temeljem odredbe čl. 128. st. 9. SZ-a riješeno kao u izreci.	
	 	
U Karlovcu 6. veljače 2017.

SUDAC:
Vesna Fundurulić Perišin, v.r.

Za točnost otpravka-
Ovlašteni službenik:
Žana Livaja

POUKA O PRAVNOM LIJEKU: 
	Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

